NiT Hungary - Napirenden a tanulók buszos utazásával kapcsolatos fenntartói intézkedések | NiT Hungary
Napirenden a tanulók buszos utazásával kapcsolatos fenntartói intézkedések
Szervezetünk január 31-i kibővített rendkívüli autóbusz tanácsi ülésének napirendjén is szerepelt a január 20-i tragikus veronai buszbalesettel kapcsolatos, szükséges szervezeti intézkedések kérdésköre.
A NiT Hungary a balesetet követő időszak sajtóban is jól nyomon követhető eseményei kapcsán január 26-án levélben ajánlotta fel együttműködési szándékát az Emberi Erőforrások Minisztériuma részére a tevékenységre vonatkozó szabályrendszerek felülvizsgálatát célzó minisztériumi munkához.
Levelünk Dr. Palkovics László államtitkár részére 2017. január 26.
Felajánlásunkkal kapcsolatban – az államtitkár azonnali és konstruktív válasza mellett – gyors megkeresést kaptunk a Klebelsberg Intézményfenntartó Központtól annak az utasítás-tervezetnek a soron kívüli szakmai véleményezésére, mely az oktatási intézmények számára rögzíti a tanintézmények tanulói részére szervezett autóbuszos utazásokra vonatkozó intézményi követelményrendszert.
2017. január 30-án személyesen is alkalmunk nyílt egy előremutató egyeztetést folytatni a Klebelsberg Intézményfenntartó Központ Stratégiai és Kommunikációs Főosztályának vezetőjével a tervezetben foglaltak közlekedés-szakmai vonatkozásai tekintetében. 2017. január 31-i rendkívüli és kibővített autóbusz tanácsi ülésünket követően, a munkabizottság tagjainak álláspontját is figyelembe véve, a tervezettel kapcsolatos írásos véleményezésünket soron kívül eljuttattuk a KLIK Stratégiai és Kommunikációs Főosztálya részére.
NiT Hungary – KLIK tervezet véleményezés 2017. február 1.
Tekintettel arra, hogy a tagjaink részéről beérkező információk alapján az egyes tankerületek már megfogalmaztak a korábbiaktól eltérő elvárásokat intézményeik részére a gyermekek autóbuszos szállítására megrendelt szolgáltatásokkal kapcsolatban, a Ez az e-mail cím a spamrobotok elleni védelem alatt áll. Megtekintéséhez engedélyeznie kell a JavaScript használatát. címre továbbra is várjuk tagjaink részéről a megrendelői oldal (közoktatási intézmények) esetleges új szolgáltatási követelményeivel kapcsolatos jelzéseket.